Kedves maron0101!

Ugyan az 5-ös vonal felépítményét sok hazai vasútvonal megirigyelné és fontos kerülő útvonal, a forgalom jellegében nem következett be jelentős változás az elmúlt években, tekintettel arra, hogy nem villamosított, egyvágányú vasútvonalról beszélünk mellékvonali vonatszámokkal, fővonalnak (sajnos) semmiképp se mondanám. Ezért visszaállítottam mellékvonalnak (usage=branch).
Még egy adalék, hogy a vasútvonal leíró nevét (Székesfehérvár – Komárom vasútvonal) nem tüntetjük fel a vonali vágányok "name" kulcsánál, azt már tartalmazzák a kapcsolatok melyek összefogják a vonali ,,vágánydarabokat".
Kérlek a jövőben ezeket vedd figyelembe szerkesztéseid során! Ugyanakkor észrevételeidet, javaslataid szívesen olvassuk valamelyik közösségi felületünkön.

További jó szerkesztést!